Քաղաքագետ Ռուբեն Մեհրաբյանը եւս կիսում է այն կարծիքը, որ Մերկելի այցը իսկապես աննախադեպ էր: Վերջինս նշում է, որ այս այցը բովանդակային առումով մնաց անավարտ. «Կոնկրետություն կհաղորդվի առաջիկայում, դրա համար էլ վարչապետ Փաշինյանը հրավեր ստացավ այցելել Բեռլին: Հաջողությունները լինելու են միայն լավ թիմային աշխատանքի միջոցով: Խոսքս վերաբերում է եւ՛ փորձագիտական, եւ՛ քաղաքական, եւ՛ բիզնես հանրության աշխատանքին»,- ասաց Մեհրաբյանը: